**Ministru kabineta noteikumu projekta**

**„Grozījumi Ministru kabineta 2011. gada 19. oktobra** **noteikumos Nr. 820 „Dopinga kontroles kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts atbilstoši Sporta likuma 6. panta piektās daļas 4. punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sportā aizliegtās vielas un metodes ir noteiktas 2005. gada 19. oktobra Starptautiskās konvencijas pret dopingu sportā (turpmāk – Konvencija) 1. pielikumā – Starptautiskajā standartā „Aizliegtais saraksts” (turpmāk – aizliegtais saraksts). Savukārt Konvencijas 2. pielikumā definēti Terapeitiskās lietošanas izņēmumu noteikšanas standarti (turpmāk – TUE standarts). Latvijā Konvencija pieņemta un apstiprināta ar likumu „Par Starptautisko konvenciju pret dopingu sportā”. Atbilstoši Konvencijas 34. pantam Pasaules Antidopinga aģentūra (turpmāk – WADA), veicot grozījumus aizliegtajā sarakstā vai TUE standartā, par piedāvātajām izmaiņām informē UNESCO Ģenerāldirektoru, kurš paziņo par to visām Konvencijas dalībvalstīm, tajā skaitā Latvijai. Ja netiek saņemti iebildumi no dalībvalstīm, tad minētie grozījumi stājas spēkā. WADA katru gadu veic grozījumus aizliegtajā sarakstā, jo apritē ienāk aizvien jaunas dopinga vielas un metodes. 2014. gada 20. septembrī WADA valde izsludināja 2015. gada aizliegto sarakstu, un 2014. gada 17. novembrī UNESCO Ģenerāldirektors Konvencijas dalībvalstīm nosūtīja vēstuli Nr. DG/3/14/7163-2, informējot, ka noteiktajā laika periodā nav saņemti iebildumi no Konvencijas dalībvalstīm un vienlaikus informējot par 2015. gada aizliegtā saraksta apstiprināšanu. Savukārt 2014. gada 29. septembrī WADA valde apstiprināja izmaiņas TUE standartā – tajā skaitā, Terapeitiskās lietošanas izņēmumu (TUE) pieteikuma anketā –, un 2014. gada 13. novembrī UNESCO Ģenerāldirektors Konvencijas dalībvalstīm nosūtīja vēstuli Nr. DG/3/14/6907-2, informējot, ka noteiktajā laika periodā nav saņemti iebildumi no Konvencijas dalībvalstīm un vienlaikus informējot par jaunā TUE standarta apstiprināšanu. Ministru kabineta 2011. gada 19. oktobra noteikumu Nr. 820 „Dopinga kontroles kārtība” (turpmāk – MK noteikumi Nr. 820) mērķis ir noteikt dopinga kontroles kārtību un antidopinga pasākumus atbilstoši starptautiskajām prasībām. Ņemot vērā, ka MK noteikumu Nr. 820 1. pielikumā ir minētas aizliegtās dopinga vielas un dopinga metodes un 2. pielikumā iekļauta Terapeitiskās lietošanas izņēmumu (TUE) pieteikuma anketa, nepieciešams aktualizēt šos abus pielikumus atbilstoši jaunajām starptautiskajām prasībām. Ņemot vērā nepieciešamo grozījumu apjomu, MK noteikumu Nr. 820 1. un 2. pielikumu nepieciešams izteikt jaunā redakcijā. Būtiskākās izmaiņas aizliegtajā sarakstā, salīdzinot ar patlaban spēkā esošo, ir šādas: * Sadaļā „Anaboliskie līdzekļi” pie testosterona matabolītu piemēriem pievienots *5β-androstane-3α,17β-diol*, pie selektīvo androgēnu receptoru modulatoriem pievienoti piemēri, kā arī mainīti atsevišķu līdz šim sarakstā iekļauto vielu nosaukumi atbilstoši patlaban spēkā esošajai zinātniskajai nomenklatūrai;
* Sadaļai „Peptīdu hormoni, augšanas faktori, līdzīgas vielas un mimētiķi” precizēts virsraksts – pievienoti mimētiķi, lai uzsvērtu, ka šajā sadaļā aizliegumam pakļauti arī vielu sintētiskie analogi –, aizliegumam pievienoti ne-eritropoētiskie EPO-receptoru agonisti, kā arī pievienota virkne aizliegto vielu piemēru;
* No sadaļas „Stimulatori” uz sadaļu „Hormonu antagonisti un modulatori” pārcelts trimetazidīns, jo farmakoloģiski šī viela ir klasificēta kā sirds vielmaiņas modulators, kā arī minētajā sadaļā pievienoti vairāki aizliegto vielu piemēri;
* Sadaļai „Diurētiskie un maskējošie līdzekļi” precizēts virsraksts, lai uzsvērtu, ka diurētiskie līdzekļi nav tikai maskējošie līdzekļi, bet var tikt izmantoti arī, piemēram, ātrai svara samazināšanai;
* Sadaļā „Dopinga metodes” pie situācijām, kad ir pieļaujama intravenozo infūziju un (vai) injekciju, kuru tilpums pārsniedz 50 mL sešu stundu laikā, lietošana, pievienotas ķirurģiskās procedūras;
* Sadaļā „Stimulanti” iekļauts fenetilamīns un tā atvasinājumi, kā arī fenmetrazīns pārcelts no nespecifisko stimulatoru piemēru saraksta uz specifisko stimulatoru piemēru sarakstu;
* Sadaļai „Glikokortikoīdi” precizēts nosaukums – saskaņā ar patlaban spēkā esošo zinātnisko nomenklatūru;
* No sadaļas „Alkohols” svītrots karatē (*World Karate Federation – WKF*);
* Sadaļā „Beta-blokatori” pievienots zemūdens sports (*World Underwater Federation – CMAS*).

Savukārt Terapeitiskās lietošanas izņēmumu (TUE) pieteikuma anketā būtiskākais papildinājums ir 5. sadaļa „Pieteikumi ar atpakaļejošu datumu”, kas satur jautājumus attiecībā uz pieteikuma datumu (vai pieteikums ir iesniegts ar atpakaļejošu datumu), kā arī jautājumu par iemesliem, kāpēc pieteikums tiek iesniegts ar atpakaļejošu datumu. Kritēriji Terapeitiskās lietošanas izņēmumu (TUE) atļaujas piešķiršanai ar atpakaļejošu datumu (t.i., Terapeitiskās lietošanas izņēmumu (TUE) atļaujas piešķiršanai attiecībā uz aizliegtajā sarakstā iekļautās vielas vai metodes lietošanu pirms atļaujas saņemšanas) noteikti TUE standarta otrās sadaļas „Standarti un procedūra Terapeitiskās lietošanas atļaujas saņemšanai” (*Part two: Standards and process for granting TUES*)[[1]](#footnote-1) 4.3. punktā. Pieteikumu Terapeitiskās lietošanas izņēmumu (TUE) atļaujas saņemšanai izskata Terapeitiskās lietošanas izņēmumu komisija[[2]](#footnote-2).  |
| 3. | Projekta izstrādē iesaistītās institūcijas | Veselības ministrija, Valsts sporta medicīnas centrs |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sporta ārsti, sportisti un sporta darbinieki |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav attiecināms |
| 2. | Citas starptautiskās saistības | Noteikumu projektā ietverto tiesību normu izpilde notiek saskaņā ar starptautiskajām saistībām, kas izriet no:1. 2005. gada 19. oktobra Starptautiskās konvencijas pret dopingu sportā;2. Eiropas Padomes 1989. gada 16. novembra Antidopinga konvencijas Nr. 135. |
| 3. | Cita informācija | Eiropas Padomes 1989. gada 16. novembra Antidopinga konvencijas Nr. 135 pielikums atbilst 2005. gada 19. oktobra Starptautiskās konvencijas pret dopingu sportā 1. pielikumam, kas nosaka aizliegtās dopinga vielas un aizliegtās dopinga metodes. Saskaņā ar Eiropas Padomes 1989. gada 16. novembra Antidopinga konvencijas Nr. 135 10. un 11. pantu grozījumus minētās konvencijas pielikumā pieņem Kontroles grupa. 2014. gada 5. novembrī Strasbūrā 41. sanāksmē (*T-DO – 41st meeting of the Monitoring Group of the Anti-Doping Convention***)** Kontroles grupa pieņēma grozījumus 2015. gada Aizliegto vielu sarakstā, un Eiropas Padome to oficiāli publicējusi vietnē conventions.coe.int[[3]](#footnote-3). |

|  |
| --- |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Nav attiecināms |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Nav attiecināms | Nav attiecināms | Nav attiecināms | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav attiecināms |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms |
| Cita informācija | Nav |
| 2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | 1. 2005. gada 19. oktobra Starptautiskā konvencija pret dopingu sportā (1. pielikums un 2. pielikuma 2. pielikums);2. Eiropas Padomes 1989. gada 16. novembra Antidopinga konvencija Nr. 135 (pielikums). |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| 2005. gada 19. oktobra Starptautiskās konvencijas pret dopingu sportā 1. pielikums  | Noteikumu projekts attiecībā uz MK noteikumu Nr. 820 1. pielikumu | Starptautiskās saistības tiek izpildītas pilnībā. |
| 2005. gada 19. oktobra Starptautiskās konvencijas pret dopingu sportā 2. pielikuma 2. pielikums | Noteikumu projekts attiecībā uz MK noteikumu Nr. 820 2. pielikumu | Starptautiskās saistības tiek izpildītas pilnībā. |
| Eiropas Padomes 1989. gada 16. novembra Antidopinga konvencijas Nr. 135 pielikums | Noteikumu projekts attiecībā uz MK noteikumu Nr. 820 1. pielikumu | Starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms |
| Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Sabiedrības līdzdalība noteikumu projekta izstrādē netika nodrošināta, jo izmaiņas Starptautiskajā standartā „Aizliegtais saraksts”, kā arī Terapeitiskās lietošanas izņēmumu noteikšanas standartos Konvencijas dalībvalstīm, tajā skaitā Latvijai, ir saistošas, tāpēc pārņemamas obligāti. Kārtība, kādā sportisti var apstrīdēt lēmumus par ar dopinga lietošanu saistītiem pārkāpumiem, noteikta Valsts sporta medicīnas centra 2011. gada 27. decembra Antidopinga pasākumu metodisko norādījumu Nr. 1-5/4[[4]](#footnote-4) (turpmāk – metodiskie norādījumi) 13. pantā „Apelācijas”. Saskaņā ar metodisko norādījumu 13.2.1. punktu apelācijas saistībā ar starptautiska līmeņa sportistiem var pārsūdzēt tikai Sporta arbitrāžas tiesā (Lozannā, Šveicē) saskaņā ar šādas tiesas noteikumiem. Savukārt saskaņā ar metodisko norādījumu 13.2.2. punktu apelācijas saistībā ar valsts līmeņa sportistiem var pārsūdzēt Biedrības „Latvijas Sporta federāciju padome” (turpmāk – Latvijas Sporta federāciju padome), kas saskaņā ar Sporta likuma 10.panta 6. punktā noteikto koordinē Latvijā atzīto sporta federāciju darbību, pārstāv un īsteno to kopīgās intereses, izveidotajā Apelācijas komisijā. Attiecīgo Apelācijas komisiju[[5]](#footnote-5) Latvijas Sporta federāciju padome izveidojusi atbilstoši Biedrības „Latvijas Sporta federāciju padome” 2014. gada 17. aprīļa statūtu[[6]](#footnote-6) 8.4.6. punktam. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Veselības ministrija, Izglītības un zinātnes ministrija, Valsts sporta medicīnas centrs, Latvijas Olimpiskā komiteja, Latvijas Sporta federāciju padome |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav  |
| 3. | Cita informācija | Nav |

III, IV sadaļa – projekts šo jomu neskar.

Veselības ministrs G. Belēvičs

23.03.2015. 11:12

1768

V. Lūsa

67876099; vieda.lusa@vm.gov.lv

1. TUE standarts latviešu valodā („Terapeitiskās lietošanas atļaujas starptautiskais standarts”, 2015);

http://www.antidopings.lv/uploads/Noteikumi/WADC\_ISTUE\_2015\_LV.pdf

TUE standarts angļu valodā (*World Anti-doping code International Standard „Therapeutic Use Exemptions”*, 2015);

https://wada-main-prod.s3.amazonaws.com/resources/files/WADA-2015-ISTUE-Final-EN.pdf [↑](#footnote-ref-1)
2. Terapeitiskās lietošanas izņēmumu piešķiršanas (TUE) komisijas nolikums; http://www.antidopings.lv/tue/tuenolikums/ [↑](#footnote-ref-2)
3. Eiropas Padomes 1989. gada 16. novembra Antidopinga konvencijas Nr. 135 pielikums – 2015. gada Aizliegtais saraksts; http://conventions.coe.int/Treaty/en/Treaties/Html/135-2015.htm [↑](#footnote-ref-3)
4. 2011. gada 27. decembra Antidopinga pasākumu metodiskie norādījumi Nr. 1-5/4; http://antidopings.lv/uploads/2012/SMVA\_Antidopinga\_noradijumi/SMVA\_Antidoping\_LAT\_met\_noradijumi.pdf [↑](#footnote-ref-4)
5. Latvijas Sporta federāciju padomes Komisijas (t.sk. LSFP Strīdu izskatīšanas (Apelācijas) komisija); http://www.lsfp.lv/lsfp/komisijas [↑](#footnote-ref-5)
6. Latvijas Sporta federāciju padomes statūti; http://www.lsfp.lv/lsfp/statuti [↑](#footnote-ref-6)